ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
दिल्लीच्या 'रोटरी क्लब ऑफ दिल्ली हेरिटेज'मार्फत पीआयबीच्या सहकार्याने, पुनर्वापरायोग्य 50,000 मास्कचा पुरवठा
नवी दिल्ली, 25 एप्रिल 2020
कोविड-19 आपत्कालीन परिस्थितीत देशवासीयांना या आजाराचा सामना करण्यासाठी गरजेच्या वस्तू पुरवून मदत करण्याच्या पंतप्रधान नरेंद्र मोदी यांच्या आवाहनाला प्रतिसाद देत, रोटरी क्लब ऑफ दिल्ली हेरिटेज, जवळपास 50,000 मुखाच्छादक मास्कचे विनामूल्य वाटप करीत आहे. पुनर्वापरायोग्य असे हे मास्क मोठ्या प्रमाणावर वाटप करण्याच्या दृष्टीने तयार करण्यात आले आहेत. पीआयबी अर्थात पत्र सूचना कार्यालयाशी समन्वय साधून हे काम करण्यात येत आहे.
व्यावसायिक क्षेत्रातील विविध यशस्वी लोकांना मानवसेवा कार्यात सहभागी करून घेण्यासाठी व जगभर शांततेचा प्रसार करण्याच्या उद्दिष्टनाने प्रेरित होऊन, रोटरी इंटरनॅशनल ही आंतरराष्ट्रीय पातळीवरील सेवा संघटना काम करते. सध्याच्या लॉकडाउनच्या काळात घरी बसून काम करणाऱ्या महिला शिंप्यांकडून हे मास्क तयार करून घेतले गेले आहेत.
मास्कचे वितरण आज कुलदीप सिंग धतवालिया, प्रधान महासंचालक, पीआयबी यांच्या हस्ते झाले. तर रोटरी क्लब ऑफ दिल्ली हेरिटेजच्या वतीने राजीव जैन, अतिरिक्त महासंचालक, पीआयबी; आणि राकेश जैन अध्यक्ष, रोटरी हेरिटेज - यांनी यासाठी समन्वय साधून काम केले. हे मास्क, आज नॅशनल मीडिया सेन्टर येथे ईश सिंघल, पोलीस उपायुक्त, संसद मार्ग, दिल्ली पोलीस आणि मुकेश कुमार, अध्यक्ष आणि व्यवस्थापकीय संचालक, केंद्रीय भांडार यांच्याकडे सुपूर्द करण्यात आले. याआधी प्रधान महासंचालकांनी मुद्रितमाध्यमांच्या प्रतिनिधींनाही मास्कचे वाटप केले होते.(B.Gokhale/J.Waishampayan/D.Rane
इलेक्ट्रॉनिक्स आणि माहिती तंत्रज्ञान मंत्रालय
यूएन वुमनच्या सहकार्याने मायगव्हने आयोजित केलेल्या कोविड-19 श्री शक्ती चॅलेंजमध्ये 6 महिलांच्या नेतृत्वातील स्टार्टअप्सने मिळविला विजय
नवी दिल्ली, 3 नोव्हेंबर 2020
यूएन वुमनच्या सहकार्याने मायगव्हने आयोजित केलेल्या कोविड-19 श्री शक्ती चॅलेंजमध्ये 6 महिलांच्या नेतृत्वातील स्टार्टअप्सने विजय मिळविला आहे. कोविड19 विरुद्धच्या लढ्यात अभिनव उपाय घेऊन पुढे येण्यासाठी किंवा महिलांसंदर्भातील समस्या सोडविण्यासाठी महिलांच्या नेतृत्वाखालील स्टार्टअप्सने पुढे यावे या उद्देशाने यूएन वुमनच्या सहकार्याने मायजीओव्ही ने कोविड -19 श्री शक्ती चॅलेंज एप्रिल 2020 मध्ये सुरू केले.
मायगव्हच्या इनोव्हेट प्लॅटफॉर्मवर आयोजित केलेले हे एक आगळेवेगळे आव्हान होते ज्यामध्ये महिलांच्या नेतृत्वातील स्टार्टअप्स तसेच महिलांना भेडसावणाऱ्या समस्यांचे निराकरण करणाऱ्या स्टार्टअप्स कडून अर्ज मागविण्यात आले होते.
हे चॅलेंज दोन टप्प्यात राबविण्यात आले: आयडिएशन स्टेज आणि प्रूफ ऑफ कॉन्सेप्ट  स्टेज. देशभरातून एकूण 1265 प्रवेशिकांसह या आव्हानाला भरघोस प्रतिसाद मिळाला.
यामधून 25 प्रवेशिकांची निवड करण्यात आली. आणि नंतर त्यातून अंतिम 11 स्टार्टअप्स निवडण्यात आले. निवडलेल्या सर्व 11 स्टार्टअपना त्यांच्या कल्पनांचा विकास करण्यासाठी प्रत्येक 75000 रुपयांची बक्षिसे दिली गेली.
स्टार्टअप्स च्या कल्पनांचा विकास करण्याच्या उद्देशाने काही मार्गदर्शन सत्रांचेही आयोजन करण्यात आले. यामध्ये वित्तीय, कायदेविषयक, विपणन यासारख्या विषयांचा समावेश होता.
आवक्या कल्पनांना उपाय म्हणून अंतिम स्वरूपात विकसित करण्यासाठी 11 स्टार्टअप्सना वेळ दिल्यानंतर, 27 ऑक्टोबर 2020 रोजी पुन्हा निवड समितीला अंतिम सादरीकरणे देण्यात आली. यापैकी उत्तम 3 विजेत्यांची 'प्रोमोटिंग सोल्युशन्स' म्हणून निवड करण्यात आली. विजेत्यांसाठी पूर्वी जाहीर झालेल्या पाच लाख रुपयांच्या बक्षीसांव्यतिरिक्त, यूएन वुमनने या 3 स्टार्टअप्सना प्रत्येकी 2 लाख रुपये देण्यास सहमती दर्शविली.
पहिल्या 3 विजेत्यांमध्ये, डॉ. पी. गायत्री हेला,संस्थापक, बेंगळुरू-आधारित रेसाडा लाइफसेन्सेस प्रायव्हेट लिमिटेड, कर्करोगाशी लढलेल्या रोमिता घोष , संस्थापक, सिमलास्थित आयएचएल हेल्थटेक प्रायव्हेट लिमिटेड, डॉ. अंजना रामकुमार आणि डॉ. अनुष्का अशोकन, प्रॉडक्ट मॅनेजर आणि सह-संस्थापक, केरळ स्थित थानमत्र इनोव्हेशन प्रायव्हेट लिमिटेड यांचा समावेश आहे.
तर ‘सोल्युशन्स प्रॉमिसिंग' म्हणून निवडलेल्या पहिल्या 3 स्टार्टअप्समध्ये वासंती पलानीव्हल, मुख्य कार्यकारी अधिकारी आणि सह-संस्थापक, बेंगळुरू स्थित सेरेजन बायो थेरेप्यूटिक्स प्रायव्हेट लिमिटेड, शिवि कपिल, सहसंस्थापक, बेंगळुरू-आधारित एम्पाथी डिझाईन लॅबस्टॅट, जया पराशर आणि अंकिता पाराशर ही आई आणि मुलिची जोडी, संस्थापक आणि सहसंस्थापक, स्ट्रीम माइंड्स आणि एड-टेक यांची निवड करण्यात आली आहे.
मायगव्हने श्री शक्ती चॅलेंजच्या विजेत्यांचे अभिनंदन केले आणि त्यांना आशा आहे की या स्टार्टअप्सद्वारे विकसित केलेल्या अभिनव कल्पना, कोविड19 च्या विरोधात लढा देण्यासाठी आणि अर्थातच महिलांना भेडसावणाऱ्या समस्यांना तोंड देण्यासाठी मदत करेल.B.Gokhale/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
रसायन आणि खते मंत्रालय
एचआयएल  इराणला टोळ नियंत्रण कीटकनाशके पुरविण्यासाठी सज्ज
या केंद्रीय पीएसयुच्या पत मानांकनात बीबी ते बीबीबी पर्यंत सुधारणा
नवी दिल्ली, 24 मे 2020
कोविड-19 लॉकडाऊन मुळे लॉजिस्टिक आणि इतर आव्हाने असताना देखील, रसायन आणि खत मंत्रालयाच्या रसायन आणि पेट्रोकेमिकल विभागांतर्गत कार्यरत सार्वजनिक क्षेत्रातील एचआयएल  मर्यदीतने शेतकऱ्यांसाठी कीटकनाशकांचे वेळेवर उत्पादन आणि पुरवठा सुनिश्चित केला आहे.
एचआयएल आता सरकारच्या शासन व्यवस्थे अंतर्गत इराणला टोळ नियंत्रण कार्यक्रमाच्या पुरवठ्यासाठी 25 मे.टन मॅलेथिऑन टेक्निकल उत्पादन व पुरवठा करण्याच्या प्रक्रियेत आहे. केंद्रीय परराष्ट्र मंत्रालयाने इराणला वरील वस्तूंचे उत्पादन आणि पुरवठा करण्यासाठी एचआयएलकडे संपर्क साधला आहे.
एचआयएलच्या पत मानांकनात बीबी ते बीबीबी पर्यंत सुधारणा करण्यात आली आहे जी एक स्थिर गुंतवणूक श्रेणी आहे.
कंपनीने लॅटिन अमेरिका, पेरू या देशांना 10 मेट्रीक टन ‘मॅनकोझेब’ या बुरशीनाशकांची निर्यात केली असून पुढील आठवड्यात आणखी 12 मेट्रीक टन निर्यात करणार आहे.
एचआयएलने कृषी आणि शेतकरी कल्याण मंत्रालयाबरोबर टोळ नियंत्रण कार्यक्रमासाठी राजस्थान आणि गुजरातला मॅलेथिऑन टेक्निकल पुरवठा करण्याच्या करारावर स्वाक्षरी केली आहे. एचआयएलने गेल्या आठवड्यापर्यंत 67 दशलक्ष टन मॅलेथिऑन तांत्रिक उत्पादन व पुरवठा केला होता
एचआयएलने डेंग्यू आणि चिकनगुनिया नियंत्रण कार्यक्रमासाठी महानगरपालिकांना मॅलेथिऑन टेक्निकल पुरविले आहे.
कुटुंब कल्याण मंत्रालयाने एनव्हीबीडीसीपी कार्यक्रमांतर्गत पुरवठा संबंधित आदेशानुसार, राजस्थान, पंजाब, ओदिशा आणि आंध्र प्रदेश यासारख्या राज्यांमध्ये 314 मेट्रिक टन डीडीटी 50% डब्ल्यूपीपी पुरवठा केला असून कंपनी उर्वरित 252 मे.टन दुसर्या राज्यात पुरवण्याच्या प्रक्रियेत आहे.
लॉकडाऊनमुळे शेतकरी आणि आरोग्य विभागाला अडचणीचा सामना करावा लागू नये म्हणून 15 मे 2020 पर्यंत लॉकडाऊन कालावधीत एचआयएलने 120 मेट्रिक टन मॅलेथिऑन टेक्निकल, 120.40 मेट्रिक टन डीडीटी टेक्निकल, 288 मेट्रिक टन डीडीटी 50% डब्ल्यूपीडी, 21 एमटी एचआयएलगोल्ड , 12 मेट्रिक टन 'मॅन्कोझेब' बुरशीनाशक निर्यातीसाठी आणि 35 मेट्रिक टन विविध अॅग्रोकेमिकल फॉर्म्युलेशनचे उत्पादन केले आहे.
S.Thakur/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 280
पंतप्रधान कार्यालय
राज्यपालांच्या परिषदेच्या समारोप सत्राला उद्देशून पंतप्रधानांचे संबोधन
(नवी दिल्ली, 5 जून 2018
नवी दिल्लीमध्ये राष्ट्रपती भवनात आयोजित राज्यपालांच्या परिषदेच्या समारोप सत्राला पंतप्रधान नरेंद्र मोदी यांनी आज संबोधित केले.
या परिषदेत झालेल्या विविध चर्चा आणि मते याबाबत पंतप्रधानांनी समाधान व्यक्त केले.
भागीदारी, सांस्कृतिक देवाणघेवाण आणि राज्या-राज्यांमधल्या नागरिकांना परस्परांशी जोडणाऱ्या ‘एक भारत, श्रेष्ठ भारत’ या उपक्रमाला राज्यपालांनीही प्रोत्साहन द्यावे, असे पंतप्रधानांनी सांगितले. देशाच्या विविध राज्यांमध्ये एकात्मता आणि सौहार्दाला प्रोत्साहन देण्यासाठी नवीन उपक्रम राबवण्याच्या आवश्यकतेवर त्यांनी भर दिला.
कुलपती या नात्याने, शिक्षणाच्या विविध शाखांमध्ये उत्कृष्टतेला प्रोत्साहन देण्यासाठी विद्यापीठांना उद्युक्त करावे, असे आवाहन पंतप्रधानांनी केले. भारतातील विद्यापीठांनी जगातील सर्वोत्कृष्ट विद्यापीठ होण्याचा प्रयत्न केला पाहिजे, असे सांगत या प्रयत्नात राज्यपालांची भूमिका महत्त्वाची आहे, असे पंतप्रधान म्हणाले. भारतीय व्यवस्थापन संस्थांच्या तसेच सार्वजनिक आणि खाजगी क्षेत्रातील प्रत्येकी 10 विद्यापीठांच्या स्वायत्ततेला प्रोत्साहन देण्याच्या केंद्र सरकारच्या उपक्रमाचा यावेळी पंतप्रधानांनी उल्लेख केला.
देशातील सर्वसामान्य माणसाला सहजपणे जीवन जगता यावे यासाठी केंद्र सरकार प्रयत्नशील आहे. हे ध्येय साध्य करण्यासाठी राज्यपालांनी आपल्या सार्वजनिक आयुष्यातील वैविध्यपूर्ण अनुभवांच्या आधारे नागरी संस्था आणि शासकीय विभागांना प्रेरणा द्यावी, असे आवाहन पंतप्रधानांनी केले.
केंद्र सरकारच्या आयुष्मान भारत या महत्त्वाकांक्षी आरोग्य योजनेबाबतही पंतप्रधानांनी यावेळी माहिती दिली.
2019 साली महात्मा गांधीजींची 150 वी जयंती आहे तर 2022 साली देशाच्या स्वातंत्र्य प्राप्तीला 75 वर्ष पूर्ण होत आहेत. या दोन्ही वर्षांमध्ये गाठण्याजोगी ध्येये निश्चित करावी, असे आवाहन त्यांनी केले. राष्ट्रहिताशी संबंधित ध्येयांना प्रोत्साहन देण्यासाठी आगामी कुंभमेळ्यातही अनेक उपक्रम राबवता येतील, असे पंतप्रधान म्हणाले.
S.Tupe/M.Pange/P.Kor
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 164 कोटी 44 लाख मात्रा देण्यात आल्या आहेत
भारतातील कोविड सक्रिय रुग्णसंख्या सध्या 21,05,611 इतकी आहे
सध्या सक्रीय रुग्णसंख्येचे प्रमाण 5.18%
रोगमुक्ती दर सध्या 93.60 % इतका आहे
गेल्या 24 तासात 3,47,443 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,80,24,771 झाली आहे
गेल्या 24 तासात 2,51,209 नव्या कोरोना बाधितांची नोंद
दैनंदिन पॉझिटीव्हिटी दर 15.88%
साप्ताहिक पॉझिटीव्हिटी दर 17.47%
देशभरात आतापर्यंत एकूण 72 कोटी 37 लाख चाचण्या करण्यात आल्या; गेल्या 24 तासात एकूण 15,82,307 चाचण्या करण्यात आल्या
अवजड उद्योग मंत्रालय
देशभरात गेल्या तीन वर्षात एकूण 5,17,322 इलेक्ट्रिक वाहनांची नोंदणी
ई- दुचाकी, ई- तिचाकी आणि ई- चारचाकी वाहनांचे उत्पादन करणाऱ्या 38 ओरिजिनल इक्विपमेंट मॅन्युफॅक्चरर्सची  फेम इंडिया योजनेच्या दुसऱ्या टप्प्यात नोंदणी
नवी दिल्ली, 10 ऑगस्ट 2021
देशात इलेक्ट्रिक/हायब्रीड वाहनांच्या वापराला प्रोत्साहन देण्यासाठी अवजड उद्योग मंत्रालयाने फेम इंडिया अर्थात फास्टर ऍडॉप्शन अँड मॅन्युफॅक्चरिंग ऑफ हायब्रीड ऍन्ड इलेक्ट्रिक व्हेईकल्स ही योजना 2015 मध्ये सुरू केली होती. या योजनेच्या दुसऱ्या टप्प्याची एक एप्रिल 2019 पासून पाच वर्षांच्या कालावधीसाठी अंमलबजावणी सुरू आहे आणि त्यासाठी 10,000 कोटी रुपयांची तरतूद करण्यात आली आहे. या टप्प्यात सार्वजनिक आणि शेअर पद्धतीने वापरल्या जाणाऱ्या वाहतुकीच्या साधनांचे विद्युतीकरण आणि 7090 ई-बसेस, 5 लाख ई- तिचाकी, 55,000 ई- चारचाकी प्रवासी वाहने आणि 10 लाख ई- दुचाकी यांना अनुदानाचे पाठबळ देण्यावर भर दिला जात आहे. ई- दुचाकी, ई- तिचाकी आणि ई- चारचाकी वाहनांचे उत्पादन करणाऱ्या 38 ओरिजिनल इक्विपमेंट मॅन्युफॅक्चरर्सची  फेम इंडिया योजनेच्या दुसऱ्या टप्प्यात 9 ऑगस्ट 2021 पर्यंत नोंदणी झाली आहे. या वाहनांचे उत्पादक/मूळ सामग्री उत्पादक यांचे तपशील सोबतच्या तक्त्यात दिले आहेत.
|
|
Sl. No.
|
|
Year
|
|
No. of electric vehicles
|
|
1.
|
|
2018
|
|
1,31,554
|
|
2.
|
|
2019
|
|
1,61,314
|
|
3.
|
|
2020
|
|
1,19,648
|
|
4.
|
|
2021 
|
|
1,04,806
|
|
Total
|
|
5,17,322
रस्तेवाहतूक आणि महामार्ग मंत्रालय मंत्रालयाने दिलेल्या माहितीनुसार गेल्या तीन वर्षात नोंदणी झालेल्या या इलेक्ट्रिक वाहनांचा तपशील खालीलप्रमाणे आहे.
|
|
Category
|
|
Name of Manufacturers
|
|
e-2W
|
|
1
|
|
Ampere Vehicle Pvt. Ltd.
|
|
2
|
|
Ather Energy Pvt. Ltd.
|
|
3
|
|
Benling India Energy & Technology Pvt. Ltd.
|
|
4
|
|
Hero Electric Vehicles Pvt. Ltd.
|
|
5
|
|
Jitendra EV Tech Pvt. Ltd.
|
|
6
|
|
Li-ions Elecktrik Solutions Pvt. Ltd.
|
|
7
|
|
Okinawa Auto Tech Pvt. Ltd.
|
|
8
|
|
Revolt Intellicorp Pvt. Ltd.
|
|
9
|
|
TVS Motor Company Ltd.
|
|
10
|
|
M/s. Tunwal E-motors Pvt. Ltd
|
|
e-3W
|
|
1
|
|
Champion Polyplast
|
|
2
|
|
Kinetic Green Energy and Power Solution Ltd.
|
|
3
|
|
Mahindra Electric Mobility Ltd.
|
|
4
|
|
Victory Electric Vehicles Intl. Pvt. Ltd.
|
|
5
|
|
YC Electric Vehicle Pvt. Ltd
|
|
6
|
|
Best Way Agencies Pvt. Ltd.
|
|
7
|
|
Energy Electric Vehicles
|
|
8
|
|
Thukral Electric Bikes Pvt. Ltd
|
|
9
|
|
M/S Saera Electri Auto Pvt. Ltd
|
|
10
|
|
Khalsa Agency
|
|
11
|
|
Goenka Electric Motor Vehicles Pvt. Ltd.
|
|
12
|
|
Atul Auto Ltd.
|
|
13
|
|
Dilli Electric Auto Pvt. Ltd
|
|
14
|
|
U P Telelinks Ltd
|
|
15
|
|
Piaggio Vehicles Pvt. Ltd.
|
|
16
|
|
Lohia Auto Industries
|
|
17
|
|
Avon Cycles Ltd.
|
|
18
|
|
Altigreen Propulsion Labs Pvt. Ltd.
|
|
19
|
|
Keto Motors Pvt. Ltd.
|
|
20
|
|
Omega Seiki Pvt. Ltd.
|
|
21
|
|
Speego Vehicles Co. Pvt. Ltd.
|
|
22
|
|
Etrio Automobiles Private Ltd.
|
|
23
|
|
Grd Motors
|
|
24
|
|
Om Balajee Automobile India Pvt Ltd
|
|
25
|
|
Scooters India Limited
|
|
26
|
|
Mlr Auto Ltd
|
|
e-4W
|
|
1
|
|
Mahindra & Mahindra
|
|
2
|
|
Tata Motors
अवजड उद्योग राज्यमंत्री क्रिशन पाल गुर्जर यांनी आज लोकसभेत एका लेखी उत्तरात ही माहिती दिली.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 217
कौशल्य विकास आणि उद्यमशीलता मंत्रालय
कुशल कामगारांच्या प्रशिक्षणाबाबत जपानबरोबर सामंजस्य करार
नवी दिल्ली, 12 फेब्रुवारी 2021
केंद्र सरकार आणि जपान सरकारने जानेवारी, 2021 मध्ये “विशिष्ट कुशल कामगार” संबंधित यंत्रणेचे योग्य संचालन करण्यासाठी भागीदारीच्या मूलभूत चौकटीनुसार सहकार्य करारावर  स्वाक्षरी केली. या मंत्रालयाच्या अंतर्गत चौदा क्षेत्रातील कुशल भारतीय कामगार उदा. सुश्रुषा सेवा, इमारत स्वच्छता; साहित्य प्रक्रिया उद्योग; औद्योगिक यंत्रणा उत्पादन उद्योग; विद्युत आणि इलेक्ट्रॉनिक माहितीशी संबंधित उद्योग; बांधकाम, जहाज बांधणी आणि जहाज-संबंधित उद्योग; वाहन देखभाल; विमान वाहतूक, लॉजिंग, शेती; मत्स्योद्योग, अन्न आणि शीतपेय उत्पादन उद्योग आणि अन्न सेवा उद्योग यांची जपानमध्ये कुशल भारतीय कामगारांसाठी नोकरीच्या संधींमध्ये वाढ करण्यासाठी निवड केली आहे.
तांत्रिक इंटर्न प्रशिक्षण कार्यक्रमांतर्गत  भारतातून जपानमध्ये उमेदवारांना आमंत्रित करत एमएसडीई आणि जपानच्या न्याय मंत्रालय, परराष्ट्र व्यवहार मंत्रालय आणि आरोग्य, कामगार आणि कल्याण मंत्रालय  यांनी ऑक्टोबर, 2017 मध्ये सहकार्य करारावर  वर स्वाक्षरी केली. कौशल्य विकास क्षेत्रात भारत आणि जपान यांच्यात द्विपक्षीय सहकार्यात लक्षणीय वाढ करण्याच्या उद्देशाने या करारावर स्वाक्षरी करण्यात आली.
कौशल्य विकास व उद्योजकता राज्यमंत्री राज कुमार सिंह यांनी आज राज्यसभेत लेखी उत्तरात ही माहिती दिली.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
राष्ट्रपती कार्यालय
दसऱ्याच्या पूर्वसंध्येला राष्ट्रपतींनी जनतेला दिल्या शुभेच्छा
नवी दिल्ली, 24 ऑक्टोबर 2020
राष्ट्रपती राम नाथ कोविंद यांनी दसऱ्याच्या पूर्वसंध्येला देशवासियांना शुभेच्छा दिल्या आहेत.
आपल्या संदेशात, राष्ट्रपतींनी म्हटले आहे, “दसऱ्याच्या शुभ मुहूर्तावर मी भारतवासियांना आणि परदेशातील सर्व भारतीय नागरिकांना हार्दिक शुभेच्छा देतो आणि सदिच्छा व्यक्त करतो.”
हा सण म्हणजे दुष्ट प्रवृत्तींवर विजय मिळविण्याचा दिवस आहे. संपूर्ण भारतामध्ये हा सण वेगवेगळ्या पद्धतींनी साजरा केला जातो. हा सण भारतातील सांस्कृतिक ऐक्य बळकट करतो आणि आपल्याला सद्गुण, सदाचार या मार्गाचा अवलंब करून सुसंवाद साधत जगण्याची प्रेरणा देतो.
हा सण मर्यादा पुरुषोत्तम प्रभू श्री राम यांच्या जीवन आणि मूल्यांशी देखील संबंधित आहे. त्यांचे आयुष्य हे नैतिकता आणि मर्यादेचे पालन करण्याचा संदेश आपल्याला देते.
आनंद आणि उत्साहाचा हा सण आपल्याला सध्या सुरू असलेल्या महामारीच्या दुष्परिणामांपासून आपले राखणं करो आणि आपल्या देशवासियांना समृद्धी आणि भरभराट देवो, अशी मी इच्छा व्यक्त करतो.”
S.Tupe/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
उपराष्ट्रपती कार्यालय
केंद्र आणि राज्यसरकारमधील प्रशासनात समानता आणून सहकार्यात्मक संघराज्याची व्यवस्था अधिक सुदृढ करण्यात सनदी नोकर महत्वाची भूमिका बजावतात -उपराष्ट्रपती
नागरी सनदी सेवांमध्ये समाजातील सर्व क्षेत्रातल्या व्यक्तींचे प्रतिनिधित्व वाढत असल्याबद्दल उपराष्ट्रपती जगदीप धनखड यांनी व्यक्त केला आनंद
उपराष्ट्रपतींच्या हस्ते 16 व्या सनदी सेवा दिनाच्या कार्यक्रमाचे उद्घाटन
नवी दिल्ली, 20 एप्रिल 2023
केंद्र आणि राज्ये यांच्यातील प्रशासनात एकवाक्यता आणून सनदी सेवा अधिकाऱ्यांनी संघराज्यात्मक सहकार्याचे तत्व अधिकाधिक जिवंत आणि चैतन्यमय राहील, यासाठी प्रयत्न करावेत, असे उपराष्ट्रपती जगदीप धनखड यांनी म्हटले आहे. आज नवी दिल्लीत विज्ञान भवनात, उपराष्ट्रपती जगदीप धनखड यांच्या हस्ते, 16 व्या नागरी सेवा दिनाचे उद्घाटन झाले, त्यावेळी ते बोलत होते.
यंदाच्या नागरी सेवा दिनाची संकल्पना, “विकसित भारत: नागरिकांना सक्षम करणे आणि शेवटच्या घटकापर्यंत पोहोचणे” अशी आहे, असे अधोरेखित करत उपराष्ट्रपती म्हणाले की या संकल्पनेत भारतीय संविधानाच्या उद्देशिकेचे- ज्यात सर्व नागरिकांसाठी न्याय, स्वातंत्र्य आणि बंधुभाव यांचे खरे प्रतिबिंब उमटले आहे.
मिशन कर्मयोगी- या, सप्टेंबर 2020 मध्ये प्रारंभ झालेल्या सनदी सेवा अधिकाऱ्यांच्या क्षमता बांधणीविषयक कार्यक्रमाची उपराष्ट्रपतींनी प्रशंसा केली. हे अभियान भविष्यासाठी सज्ज असलेल्या नागरी सेवा अधिकाऱ्यांना घडवण्यात महत्वाची भूमिका बजावते आहे, असे ते म्हणाले. ह्या अभियानाद्वारे सनदी अधिकाऱ्यांना नव्या भारताच्या उभारणीसाठी आवश्यक अशा योग्य दृष्टिकोन, कौशल्ये आणि ज्ञान यांचे प्रशिक्षण दिले जात आहे.
या अमृत काळात सनदी अधिकारी, 2047 चा विकसित भारत घडवणारे योद्धे आहे, आपल्या स्वातंत्र्याच्या शताब्दी महोत्सवापर्यंत, नवा भारत घडवण्याचा पाया ते रचत आहे, असेही ते म्हणाले.
सनदी सेवांमध्ये समाजाच्या सर्व स्तरातील मुलांचे- विशेषतः सर्वसामान्य कुटुंबातील, दुर्गम भागातील युवकांचे, तसेच उपेक्षित समुदायातील लोकांचे प्रतिनिधित्व वाढते आहे, याबद्दल उपराष्ट्रपतींनी आनंद व्यक्त केला आहे. तसेच प्रशासनात महिला कर्मचाऱ्यांची संख्या वाढते आहे, असे नमूद करत यातून नोकरशाही अधिक संवेदनशील आणि सर्वसमावेशक होत असल्याचे मत त्यांनी व्यक्त केले.
या कार्यक्रमादरम्यान उपराष्ट्रपतींनी ‘नॅशनल गुड गव्हर्नन्स वेबिनार सीरिज’ या ई-बुकचे अनावरण केले. त्यांनी ‘भारतातील सुशासन पद्धती- पुरस्कारप्राप्त उपक्रम’ या विषयावरील प्रदर्शनाचे उद्घाटनही केले.
S.Kakade/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
पंतप्रधान कार्यालय
पंतप्रधानांनी मन की बातसाठी जनतेकडून कल्पना आणि सूचना मागवल्या आहेत
पंतप्रधान नरेंद्र मोदी यांनी 28 ऑगस्ट 2022 रोजी सकाळी 11 वाजता होणाऱ्या 'मन की बात'च्या आगामी भागासाठी कल्पना आणि सूचना सुचवण्यासाठी लोकांना आमंत्रित केले आहे. मायजीओव्ही, नमो अॅपवर कल्पना सामायिक केल्या जाऊ शकतात किंवा संदेश ध्वनिमुद्रित करण्यासाठी 1800-11-7800 या क्रमांकावर संपर्क करा.
मायजीओव्हीवरील आमंत्रण सामायिक करताना पंतप्रधानांनी ट्विट संदेशात म्हटले आहे;
"आगामी 28 ऑगस्ट रोजी होणाऱ्या #MannKiBaat कार्यक्रमासाठी कल्पना आणि सूचनांची वाट पाहत आहोत. मायजीओव्ही किंवा नमो अॅपवर ते लिहून पाठवू शकता. याशिवाय, 1800-11-7800 या क्रमांकावर संपर्क करून संदेश ध्वनिमुद्रित करता येईल.
संरक्षण मंत्रालय
सरकार सैन्यातील कर्मचाऱ्यांना 10 वर्षांपेक्षा कमी सेवा पूर्ण केल्यासही निवृत्तीवेतनाचा  लाभ देणार
नवी दिल्ली, 15 जुलै 2020
सरकारने 10 वर्षांपेक्षा कमी सेवा पूर्ण करणाऱ्या सैन्यकर्मचाऱ्यांना देखील, आता निवृत्तीवेतनाचा  निव्रुत्तीवेतनाचा लाभ देण्याचा निर्णय घेतला आहे. ज्या सैन्यकर्मचार्यांना अपंगत्व आले असून, अस्वास्थ्य अथवा असक्षमता  याकारणांमुळे ज्यांची सेवा थांबवण्यात येते, अशा सैन्यकर्मचाऱ्यांना विकलांगत्व  निव्रुत्तीवेतन देण्यात येते.संरक्षणमंत्री श्री. राजनाथ सिंह यांनी या निर्णयावर शिक्कामोर्तब केले. या निर्णयाचा लाभ 4 जानेवारी 2020 पासून अथवा यानंतर सेवेत रुजू झालेल्या सर्व सैन्यकर्मचार्यांना मिळेल.
याआधी, विकलांग निव्रुत्तीवेतनाचा लाभ कमीत कमी 10 वर्षे अथवा त्यापेक्षा अधिक काळ सेवा बजाविणा-या कर्मचाऱ्यांना मिळत असे.यापूर्वी ज्यांची सेवा 10वर्षांपेक्षा कमी झाली आहे अशा सैन्यकर्मचाऱ्यांना केवळ ग्रँच्युईटीचा लाभ मिळत असे. या निर्णयामुळे ज्या सैन्यकर्मचार्यांची सेवा दहा वर्षांपेक्षा कमी कालावधीसाठी झाली आहे, परंतु जे सेवा बजाविण्यास शारीरिक अथवा मानसिक कारणामुळे असमर्थ आहेत तसेच जे कर्मचारी सैन्य अथवा नागरी सेवेत समाविष्ट होऊ शकत नाहीत अशा सैन्यकर्मचार्यांना याचा लाभ मिळेल आणि आर्थिकदृष्ट्या
त्यांचे जीवन सुसह्य होईल.M.Iyengar/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 68
कोविड-19 मधून बरे होणाऱ्यांची दरदिवशी वाढती संख्या आणि मृत्यूदरातील घट यामुळे भारताची कोविड रुग्णसंख्येतील घट नोंदवण्याकडे स्थिर वाटचाल सुरु आहे. सलग सहाव्या दिवशी, आज उपचाराधीन रुग्णांची संख्या सहा लाखांहून कमी नोंदली गेली.
भारतात आज 5,33,787 जण बरे झाल्याचे नोंदवले गेले.
देशातील एकूण बाधित रूग्णांपैकी उपचार सुरू असलेले  रुग्ण फक्त 6.42% एवढेच आहेत,
16 राज्ये व केंद्रशासित प्रदेशात दर दशलक्षामागील बाधित रूग्णांची सरासरी राष्ट्रीय सरासरीहून कमी आहे.
रोगमुक्तांच्या एकूण संख्येने आज 76.5 लाखांचा आकडा  पार केला. बरे होणाऱ्यांच्या वाढत्या संख्येमुळे राष्ट्रीय रोगमुक्तीचा दरसुद्धा सातत्याने वाढत आहे. रोगमुक्तीच्या राष्ट्रीय स्तरावरील दरानेसुद्धा 92  टक्क्यांचा टप्पा ओलांडला आहे.
संपूर्ण देशात गेल्या 24 तासांमध्ये 53,285 जणांना बरे होऊन सुट्टी मिळाली तर 46,253. ही नवी रूग्णसंख्या नोंदवली गेली.
17 राज्ये / केंद्रशासित प्रदेशात रोगमुक्तीचा दर राष्ट्रीय स्तरावरील दरापेक्षा जास्त.
देशाच्या निदान चाचणी क्षमतेत जलद वाढ होत आहे. एकूण 11.3 कोटी  चाचण्या आज झाल्या आणि गेल्या 24 तासात 12,09,609 चाचण्या झाल्या.
16 राज्ये व केंद्रशासित प्रदेशात दर दशलक्षामागील चाचण्यांची संख्या राष्ट्रीय सरासरीहून जास्त.
नवीन रुग्णमुक्तांपैकी 80% केसेस 10 राज्ये व केंद्रशासित प्रदेशातील आहेत.
केरळ व कर्नाटकात दैंनदिन रोगमुक्तीत सर्वाधिक म्हणजे 8000 बरे झाले तर, तर कर्नाटकात 7000 पेक्षा जास्त जण बरे झाले. नवीन बाधितांपैकी 76% बाधित हे 10 राज्ये व केंद्रशासित प्रदेशातील आहेत.
केरळ व दिल्ली दोन्हीकडे दैनंदिन 6000 पेक्षा जास्त नवीन केसेस आढळल्या, तर त्याखालोखाल महाराष्ट्रात 4000 इतके नवीन रुग्ण आढळले.
गेल्या 24 तासात 514 मृत्यू नोंदवले गेले. यापैकी 80% मृत्यू10 राज्ये व केंद्रशासित प्रदेशात नोंदवले गेले. गेल्या 24 तासात दैंनदिन मृत्यूसंख्येची नोंद महाराष्ट्रात सर्वाधिक झाली.
भारताचा मृत्यूदर 1.49 % वर आला आहे.
16 राज्ये व केंद्रशासित प्रदेशात दर दशलक्षामागील मृत्यूंची संख्या राष्ट्रीय सरासरीहून कमी नोंदवली गेली.
ग्रामीण विकास मंत्रालय
उस्मानाबाद येथील समूह स्तरावरील महासंघ नवप्रभा महिला प्रभागसंघाला 'आत्मनिर्भर संघटन' पुरस्कार
मुंबई, 8 मार्च 2022
महाराष्ट्रातील उस्मानाबाद जिल्ह्यातील लोहारा तालुक्यात स्थित आणि दीनदयाल अंत्योदय योजना- राष्ट्रीय ग्रामीण उपजीविका अभियान  द्वारे प्रवर्तित समूह स्तरावरील महासंघ  नवप्रभा महिला प्रभाग संघाला केंद्रीय ग्रामीण विकास मंत्रालयाकडून 'आत्मनिर्भर संघटन' पुरस्काराने सन्मानित करण्यात आले आहे. पूर्व आणि पश्चिम विभागातील 0-5 वर्षे श्रेणीमध्ये समूह स्तरावरील महासंघाला हा पुरस्कार दिल जातो.
नवप्रभा महिला प्रभागसंघ, जेरवली हा नोंदणीकृत सीएलएफ आहे. सीएलएफ ची स्थापना 6 ऑक्टोबर 2017 रोजी झाली. त्यात 275 बचत गट आणि 12 ग्रामीण संस्था आहेत. हा सीएलएफ मासिक EC बैठक आयोजित करतो आणि बैठकीची नियमितता 95% उपस्थितीसह 100% आहे. समूह स्तरावरील महासंघाकडे रोख शिल्लक मागणी  संगणकीकृत आहे त्यामुळे त्यांना मासिक परतफेड दर आणि तारणपत्रांची थकबाकी  कळते.
समूह स्तरावरील महासंघ म्हणजेच सीएलएफ, नियमितपणे परतफेडीचा आढावा घेते, कर्मचारी आणि प्रशिक्षित व्यक्तींचा आढावा घेते. ते सदस्यांच्या उपजीविकेच्या कामांचा नियमित आढावा घेतात. गेल्या आर्थिक वर्षात त्यांना 78,000 रुपयांचा निव्वळ नफा झाला आणि त्यांची कार्यरत स्वयं शाश्वतता किंवा OSS 157% आहे, ज्यातून हे समजते की सीएलएफ व्याजाच्या कमाईतून त्यांचे कार्यान्वयन खर्च व्यवस्थापित करण्यास सक्षम आहे.
महिलांवरील अत्याचार, बालविवाह आणि तस्करी यांसारख्या स्त्रियांच्या जीवनावर परिणाम करणाऱ्या विविध विषयांवर नवप्रभा काम करते. अन्न, पोषण, आरोग्य आणि वॉश   मध्ये, त्यांनी सरकारच्या अस्मिता प्रकल्पासोबत मोठ्या प्रमाणावर काम केले आणि त्यांच्या सदस्यांना आणि किशोरवयीन मुलींना अनुदानित सॅनिटरी नॅपकिनचे वाटप केले. लैंगिक आणि सामाजिक समावेशात, त्यांनी 212 महत्वाच्या व्यक्ती शोधून 8 पंचायतींमध्ये त्या महत्वाच्या व्यक्तींचा मंच चालवला आहे आणि 35 किशोर गट तयार केले आहेत.
उदरनिर्वाहात ते मनरेगा सारख्या सरकारी कार्यक्रमांसोबत एकत्र आले आणि सूक्ष्म अन्न प्रक्रिया उद्योगांसाठी पंतप्रधान औपचारिकीकरण योजनेअंतर्गत मोठ्या संख्येने महिलांसाठी मालमत्ता निर्माण केली. पंचायत राज संस्था -समुदाय आधारित संघटन अभिसरणामध्ये सीएलएफ सदस्यांनी 200 पेक्षा जास्त राष्ट्रीय सामाजिक सहाय्य कार्यक्रमात  प्रवेश केला आणि 300 पेक्षा जास्त सदस्यांनी उज्ज्वला योजनेत प्रवेश केला. सीएलएफने त्यांच्या सदस्यांना ग्रामपंचायतीमध्ये भाग घेण्यासाठी मदत करण्यात महत्त्वाची भूमिका बजावली. 50 महिलांना उमेदवारी देण्यात आली.
दीनदयाल अंत्योदय योजना- राष्ट्रीय ग्रामीण उपजीविका अभियान  अंतर्गत केंद्रीय ग्रामीण विकास मंत्रालयाने सीएलएफ च्या अनुकरणीय कामगिरीची दखल म्हणून 'आत्मनिर्भर संघटन' ने गौरव केला.R.Aghor/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154